Bjarne Foss

Bjarne Anton Foss (født 31. juli 1957 i Tønsberg, oppvokst i Teie) er en norsk forsker og professor ved Institutt for teknisk kybernetikk, NTNU. 

Han var prorektor for forskning og formidling ved NTNU i perioden 2017-2020. Han leder nå Kavliinstituttet for nevrovitenskap ved NTNU. Han er også professor II ved USN.

Foss var ferdig utdannet sivilingeniør i teknisk kybernetikk ved NTHNTH er integrert i NTNU fra 1996 i 1980, og han fikk graden dr.ing. (ph.d.)Graden dr. ing. ble faset ut i 2003–2007, og erstattet av ph.d. i teknisk kybernetikk i 1987, med avhandlingen On parameter identification in reservoirs. (ikke fulltekst) 

Han var forsker ved SINTEF i 1982–1985. Etter doktorgradsperioden (1985–1987) var han leder for SINTEFs System Control Group i 1988–1990.

I 1989 ble han ansatt som professor ved Institutt for teknisk kybernetikk, NTNU. I perioden 1999–2001 var han instituttleder ved samme institutt.

Han har vært gjesteprofessor ved University of Texas, Austin (1995–1996) og Universidade Federal de Santa Catarina, Brasil (2015).

I tillegg til stilling og verv ved NTNU, har Foss vært med på å grunnlegge to selskaper og én organisasjon, og har sittet i styret i disse i flere år:
 Cybernetica AS (styremedlem 2000–2015). 
 FIRST Scandinavia (styremedlem 2000–2002).
 Solution Seeker AS (styremedlem 2013–2021 ).Solution seekers med oversikt over «The people behind the technology»

Han var programleder for SFI-senteret «Senter for integrerte operasjoner i petroleumsindustrien» i perioden 2007–2015.
 Medlemskap, verv og hedersbevisninger (utvalg) 
Foss er medlem av Norges Tekniske Vitenskapsakademi (NTVA) og Det Kongelige Norske Videnskabers Selskab (DKNVS). Han er også seniormedlem (senior member) i IEEE.

Han har sittet i NTNUs styre siden 2009, og satt også i styret i perioden 2002–2005.

I 1995 mottok han «The Rudolf Christian Karl Diesel Best Paper Award» fra the Society of Design & Process Science, Austin, Texas.  

I 2007 ble han tildelt Teknas pris for pedagogisk nybrottsarbeid for læringsressursen «PIDstop», et øvingsprogram basert på simuleringer som ligner videospill.
 Publikasjoner 

 Referanser og fotnoter 

 Kilder 

 Foss' profilside på NTNU.no


Kategori:Professorer ved NTNU
Kategori:Medlemmer av Norges Tekniske Vitenskapsakademi
Kategori:Medlemmer av Det Norske Videnskaps-Akademi
Kategori:Fødsler i 1957
Kategori:Norske professorer i teknologiske fag